UKಯಲ್ಲಿನ ಅತ್ಯಂತ ಸ್ಪರ್ಧಾತ್ಮಕ ಬೆಳವಣಿಗೆಯನ್ನು ಕಾಣುತ್ತಿರುವ ಎಡಿನ್‌ಬರ್ಗ್‌‌ ನಗರವು ಸೆಂಟರ್‌ ಫಾರ್‌‌ ಇಂಟರ್‌ನ್ಯಾಷನಲ್‌ ಕಾಂಪೆಟೆಟಿವ್‌ನೆಸ್‌ ಸಂಸ್ಥೆಯ ಪ್ರಕಾರ ಬೃಹತ್‌ ಮಹಾನಗರವಾಗಿದೆ. ಲಂಡನ್‌‌ನ ಹೊರಗಡೆ UKಯಲ್ಲಿನ ಯಾವುದೇ ಮಹಾನಗರದ ಪ್ರತಿ ನಿರ್ದಿಷ್ಟ ನೌಕರನ ಗರಿಷ್ಠ ನಿವ್ವಳ ಆದಾಯವನ್ನು ದಾಖಲಿಸುವ ಪ್ರತಿಷ್ಠೆಯನ್ನು ಕೂಡಾ ಎಡಿನ್‌ಬರ್ಗ್‌‌ ನಗರವು ಹೊಂದಿದೆ, 2007ರಲ್ಲಿ ಇದು £50,256ರಷ್ಟಿತ್ತು. ಈ ಎಲ್ಲಾ ಅಂಶಗಳ ಕ್ರೋಢೀಕೃತ ಪರಿಣಾಮವಾಗಿ ಎಡಿನ್‌ಬರ್ಗ್‌‌ ನಗರವು fDi ನಿಯತಕಾಲಿಕೆಯ 2010/11ರ ಸಾಲಿನ ಭವಿಷ್ಯದ ಅತ್ಯುತ್ತಮ ಸಣ್ಣ ಮಹಾನಗರವೆಂಬ ಗೌರವವನ್ನು ಪಡೆಯಿತು. ಶಿಕ್ಷಣ ಮತ್ತು ಆರೋಗ್ಯ, ಹಣಕಾಸು ಮತ್ತು ಉದ್ಯಮ ಸೇವೆಗಳು, ಚಿಲ್ಲರೆ ವ್ಯಾಪಾರ ಮತ್ತು ಪ್ರವಾಸೋದ್ಯಮಗಳು ನಗರದ ಬೃಹತ್‌‌ ಉದ್ಯೋಗದಾತ ಕ್ಷೇತ್ರಗಳಾಗಿದೆ. ಎಡಿನ್‌ಬರ್ಗ್‌‌ ನಗರದ ಆರ್ಥಿಕತೆಯು ಬಹುಪಾಲು ಸೇವಾ ವಲಯದ ಮೇಲೆ ಆಧಾರಿತವಾಗಿದ್ದು — ಬ್ಯಾಂಕುಗಳು, ಹಣಕಾಸು ಸೇವೆಗಳು, ಉನ್ನತ ಶಿಕ್ಷಣ ಮತ್ತು ಪ್ರವಾಸೋದ್ಯಮಗಳ ಸುತ್ತ ಕೇಂದ್ರೀಕೃತವಾಗಿದೆ. ಎಡಿನ್‌ಬರ್ಗ್‌‌ ನಗರದಲ್ಲಿನ ನಿರುದ್ಯೋಗದ ಮಟ್ಟವು ಮಾರ್ಚ್‌ 2010ರ ಹಾಗೆ ತುಲನಾತ್ಮಕವಾಗಿ 3.6%ರಷ್ಟಿದ್ದು, ಸ್ಥಿರವಾಗಿ ಸ್ಕಾಟ್‌ ಜನರ ಸರಾಸರಿ 4.5%ರಷ್ಟಕ್ಕಿಂತ ಕಡಿಮೆಯ ಸ್ಥಾನದಲ್ಲಿಯೇ ಇರುತ್ತದೆ.
ಸ್ಕಾಟ್‌ಲೆಂಡ್‌‌‌ನ ಸಂಸತ್ತಿನ ಒಂದು ಮೂಲ ಕಾಯಿದೆಯ ಮೂಲಕ 1695ರಲ್ಲಿ ಪ್ರಸ್ತುತ ಲ್ಲಾಯ್ಡ್‌‌ಸ್‌‌ ಬ್ಯಾಂಕಿಂಗ್‌ ಸಮೂಹದ ಭಾಗವಾಗಿರುವ ಬ್ಯಾಂಕ್‌ ಆಫ್‌ ಸ್ಕಾಟ್‌ಲೆಂಡ್‌‌ನ ಸ್ಥಾಪನೆಯೊಂದಿಗೆ ಆರಂಭವಾದ ಬ್ಯಾಂಕ್‌ ಸೇವೆ 300 ವರ್ಷಗಳಿಗೂ ಹೆಚ್ಚಿನ ಕಾಲ ಎಡಿನ್‌ಬರ್ಗ್‌‌ ನಗರದ ಆರ್ಥಿಕ ಜೀವನದ ಭಾಗವಾಗಿದೆ. ಇಂದು ನಿರ್ದಿಷ್ಟವಾಗಿ ವಿಮೆ ಮತ್ತು ಹೂಡಿಕೆಗಳಲ್ಲಿ ಹೆಚ್ಚು ಹಿಡಿತವನ್ನು ಹೊಂದಿರುವ ಹಣಕಾಸು ಸೇವಾ ಉದ್ಯಮವು ಸ್ಕಾಟಿಷ್‌‌ ವಿಡೋಸ್‌ ಮತ್ತು ಸ್ಟ್ಯಾಂಡರ್ಡ್‌ ಲೈಫ್‌‌ನಂತಹಾ ಎಡಿನ್‌ಬರ್ಗ್‌‌ ಮೂಲದ ಸಂಸ್ಥೆಗಳ ಭದ್ರ ಬುನಾದಿಯೊಂದಿಗೆ ಎಡಿನ್‌ಬರ್ಗ್‌‌ ನಗರವನ್ನು ನಿವ್ವಳ ಆಸ್ತಿಗಳ ಆಧಾರದ ಮೇಲೆ ಲಂಡನ್‌‌ನ ನಂತರದ UK'ಯ ಎರಡನೇ ಮತ್ತು ಯುರೋಪ್‌‌‌'ನ ನಾಲ್ಕನೇ ಆರ್ಥಿಕ ಕೇಂದ್ರವನ್ನಾಗಿ ಮಾಡಿದೆ. ವಿಶ್ವ ಮಟ್ಟದಲ್ಲಿ, ಇದು ಜಾಗತಿಕ ಹಣಕಾಸು ಕೇಂದ್ರಗಳ ಸೂಚಿಯಲ್ಲಿ ದುಬೈ, ಆಮ್‌ಸ್ಟರ್‌ಡ್ಯಾಮ್‌ ಮತ್ತು ವಾಷಿಂಗ್ಟನ್‌ಗಳಿಗಿಂತ ಎತ್ತರದ ಸ್ಥಾನವನ್ನು ಗಳಿಸಿದೆ. ಅಕ್ಟೋಬರ್‌‌ 2005ರಲ್ಲಿ ದ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್‌ಲೆಂಡ್‌‌ ತನ್ನ ನವೀನ ಜಾಗತಿಕ ಪ್ರಧಾನ ಕಚೇರಿಯನ್ನು ಮಹಾನಗರದ ಪಶ್ಚಿಮಕ್ಕಿರುವ ಗೋಗರ್‌ಬರ್ನ್‌ ಎಂಬಲ್ಲಿ ತೆರೆಯಿತು. ಇತ್ತೀಚೆಗೆ ಎಡಿನ್‌ಬರ್ಗ್‌‌ ನಗರವು ಟೆಸ್ಕೋ ಬ್ಯಾಂಕ್‌ ಮತ್ತು ವಿ/ವರ್ಜಿನ್‌ ಮನಿ ಸಂಸ್ಥೆಗಳ ಪ್ರಧಾನ ಕಚೇರಿಯ ನೆಲೆಯೂ ಆಗಿದೆ.

ಪ್ರವಾಸೋದ್ಯಮವು ಮಹಾನಗರದಲ್ಲಿನ ಪ್ರಮುಖ ಆರ್ಥಿಕ ಆಧಾರ ಸ್ತಂಭವಾಗಿದೆ. ಪ್ರವಾಸಿಗರು ಎಡಿನ್‌ಬರ್ಗ್‌‌ ಕೋಟೆಕೊತ್ತಲ, ಹಾಲಿರುಡ್‌‌ಹೌಸ್‌ನ ಅರಮನೆ ಮತ್ತು ಜಾರ್ಜಿಯನ್‌ ಕಾಲದ ನ್ಯೂ‌ ಟೌನ್‌ಗಳಂತಹಾ ಐತಿಹಾಸಿಕ ತಾಣಗಳಿಗೆ ಒಂದು ವಿಶ್ವ ಪರಂಪರೆಯ ತಾಣವಾಗಿ ಭೇಟಿ ನೀಡಲು ಆಗಮಿಸುತ್ತಾರೆ‌. ಹೀಗೆ ಆಗಮಿಸುವಿಕೆಯು ಪ್ರತಿ ವರ್ಷದ ಆಗಸ್ಟ್‌ನಲ್ಲಿ 4.4 ದಶಲಕ್ಷಕ್ಕೂ ಮೀರಿದ ಸಂದರ್ಶಕರನ್ನು ಸೆಳೆಯುವ ಎಡಿನ್‌ಬರ್ಗ್‌‌ ಉತ್ಸವಗಳಿರುವ ಕಾರಣದಿಂದಾಗಿ ವರ್ಧಿಸುತ್ತದಲ್ಲದೇ, ಎಡಿನ್‌ಬರ್ಗ್‌‌ನ ಆರ್ಥಿಕತೆಗೆ £100mಗೂ ಹೆಚ್ಚಿನ ಆದಾಯವನ್ನು ತಂದುಕೊಡುತ್ತದೆ.
ಸ್ಕಾಟ್‌ಲೆಂಡ್‌‌'ನ ಸರಕಾರದ ಹಾಗೂ ಅದರ ನ್ಯಾಯ ವ್ಯವಸ್ಥೆಗಳ ಕೇಂದ್ರಸ್ಥಳವಾಗಿರುವುದರಿಂದ ಮತ್ತು ಸ್ಕಾಟಿಷ್‌‌ ಸರಕಾರದ ಅನೇಕ ಇಲಾಖೆಗಳು ಮಹಾನಗರದಲ್ಲೇ ಇರುವುದರಿಂದ ಸಾರ್ವಜನಿಕ ವಲಯವು ಎಡಿನ್‌ಬರ್ಗ್‌‌ನ ಆರ್ಥಿಕತೆಯಲ್ಲಿ ಪ್ರಧಾನ ಪಾತ್ರ ವಹಿಸುತ್ತದೆ. ಇತರೆ ಪ್ರಧಾನ ಉದ್ಯೋಗದಾತ ಸಂಸ್ಥೆಗಳಲ್ಲಿ NHS ಸ್ಕಾಟ್‌ಲೆಂಡ್‌‌ ಮತ್ತು ಸ್ಥಳೀಯ ಸರಕಾರದ ಆಡಳಿತವ್ಯವಸ್ಥೆಗಳು ಸೇರಿವೆ.

ಕ್ರೈಸ್ತ ಧರ್ಮ
ಆರ್ಥಿಕತೆ
ಚಿಕಿತ್ಸಾಲಯಗಳು/ಆಸ್ಪತ್ರೆಗಳು
ಲೇಯ್ತ್‌